अनुराग कहते हैं कि आबादी के मामले में चीन के बाद हमारा नाम आता है लेकिन उनकी तरह हमारे पास मेडल नहीं हैं। ऐसा क्यों है कि हमारे यहां खिलाड़ी आगे नहीं आ पाते। अनुराग का साफ़ कहना है कि दिक्कत हमारे सपोर्ट सिस्टम के साथ है। हालांकि हमारी फिल्म पूरी तरह से लव स्टोरी है लेकिन हमारी ये कोशिश है कि इस परेशानी को भी एक्सप्लोर किया जाय। अनुराग कहते हैं कि यह सिर्फ हमारे देश में होता है कि हमारे स्पोर्ट्समैन को इकोनॉमी क्लास से ट्रेवल करवाया जाता है और जो उनके अधिकारी होते हैं वो बिज़नेस क्लास में जाते है। उनकी आने वाली फिल्म मुक्काबाज़ उत्तर प्रदेश की पृष्ठभूमि पर है, जिसमें एक लड़का श्रवण सिंह एक ब्राह्मण लड़की के प्यार में पड़ता है लेकिन बुरे हालात उस वक़्त होते हैं, जब वह गैंगस्टर से नेता बने भगवान दास के सिर पर पंच मार देता है।